efsyn.gr

Οι ιδιωτικές κλινικές «Ταξιάρχης» στο Περιστέρι και «Κασταλία» στο Ελληνικό είναι οι δύο μαζικές δομές υγείας για τις οποίες σήμανε συναγερμός σε Πολιτική Προστασία και ΕΟΔΥ εξαιτίας εμφάνισης κρουσμάτων κορονοϊού.

Ο μέχρι στιγμής απολογισμός στην κλινική «Ταξιάρχης» είναι δύο νεκροί και 26 επιβεβαιωμένα κρούσματα, ενώ σήμερα το βράδυ αναμένεται να ολοκληρωθούν οι έλεγχοι σε τροφίμους και προσωπικό. Σε εξέλιξη βρίσκονται και οι ιχνηλατήσεις.

Παράλληλα, ο υφυπουργός έκανε λόγο για πειθαρχικές και ποινικές ευθύνες που ενδέχεται να προκύψουν για τους επιστημονικούς και διοικητικούς υπευθύνους της κλινικής.Η δεύτερη περίπτωση αφορά τη νευροψυχιατρική κλινική «Κασταλία» στο Ελληνικό, όπου υπάρχουν 300 τρόφιμοι και 170 εργαζόμενοι.

Στην κλινική μετέβη κλιμάκιο του ΕΟΔΥ και της Πολιτικής Προστασίας με τον Σ. Τσιόδρα τον πρόεδρο του Οργανισμού και τον υφυπουργό Πολιτικής Προστασίας στη δομή και ελήφθη δείγμα από 130 περίπου εργαζόμενους και σήμερα από όλους τους τροφίμους.

Μέχρι στιγμής από τα 92 κλινικά δείγματα που έχουν ελεγχθεί και τα 92 έχουν βγει αρνητικά.

Ο Νίκος Χαρδαλιάς μίλησε και τον οικισμό Ρομά Νέα Σμύρνη Λάρισας, ανακοινώνοντας ότι παρατείνεται μέχρι τις 30 Απριλίου η καραντίνα σε τμήμα του οικισμού